Ja, la meg vise deg noen bilder.
Det er lille Sheena.
Hun er søt, hva? Veldig søt.
Mitt livs lykkeligste år
var da jeg hadde alle tre barna hos meg.
Jeg var glad i alle barna mine.
Dette er faktisk…
Dette er Mekhail og meg. Jeg husker ikke hvor, men på ferie.
Det der er ikke en familieferie.
Bildet er fra 2005.
Det var første gang jeg traff Indrani etter at jeg ble født.
Indrani ba oss til Kolkata for å møtes på et femstjerners hotell.
Hun sa til oss:
"Jeg skal hjelpe dere økonomisk med utdannelse. "
Og hun skulle ta seg av foreldrene, mine besteforeldre,
på én betingelse.
At vi ikke kalte henne "mamma". Vi måtte kalle henne "storesøster".
"Dere trenger penger, jeg skal hjelpe,
men dere må holde dette hemmelig. "
Hovedgrunnen til at hun sa det, var personen hun var gift med da.
Peter Mukerjea er en svært berømt person.
En svært rik og mektig person.
Og hun ville ikke at noe fra fortiden
skulle forstyrre det.
Så sa hun: "Jeg har en datter til.
Hun må heller ikke vite at dere er barna mine. "
Verden måtte ikke få vite at hun hadde to barn til.
På flyet tilbake, var Sheena og jeg helt knust.
Det var da besteforeldrene våre
sa til oss:
"Dette er deres sjanse til å tenke på dere selv. "
Alle bestemte at for å få det bedre, skulle vi gå med på det.
Kanskje det var feil å ta det flyet.
Da ville kanskje Sheena vært her enda.
INDRANI MUKERJEA: DEN SKJULTE SANNHETEN
MAI 2012
Hør her. Historien endrer seg. Det er noe rart som foregår.
Men jeg vil spørre om noe.
Nå må du være ærlig.
Spør meg.
For om jeg senere får vite at dere visste noe om hva som foregikk,
vil jeg bli veldig såret.
Kjære deg, jeg sverger på livet mitt.
Jeg sverger på livet mitt, jeg sier ikke noe,
jeg finner ikke på noe, og jeg sier ikke noe jeg ikke vet.
Det er nesten et år siden den utrolige Sheena Bora-saken skjedde.
Det har vært mange uventede vendinger.
Men ingenting så sensasjonelt og sjokkerende som dette.
CBI arresterte Peter Mukerjea for å ha vært medskyldig i drapet.
Selv om de har snakket om det,
er det som ikke har vært offentlig før nå,
hvorfor CBI har tiltalt Peter Mukerjea…
FELLER SHEENA-OPPTAK PETER?
…og arrestert ham.
Tjue eksklusive lydkassetter.
Samtaler du tydelig kan høre,
der Peter og Indrani villeder Rahul, og dermed antydes det at de skjuler noe.
Dette er samtaler Rahul tok opp
i 2012, da Sheena forsvant.
Rahul selv leverte
bevisene mot sin far, Peter Mukerjea, til CBI,
og de skal ha ført til arrestasjonen av mediebaronen.
Sa du til CBI at din far visste noe?
Tror du din far er uskyldig?
Jeg kan ikke si noe.
PETERS SØNN
Jeg vil ikke sette etterforskningen i fare.
Men faren min er jo uskyldig.
Jeg er ganske sikker på det.
Peter skrev et brev til meg
dagen før bursdagen min,
der han skrev: "Jeg ber for deg,
for at du kan bevise din uskyld. "
Og: "Jeg er din Romeo, som i Romeo og Julie,
skal vi møtes igjen, og alt dette vil være over. "
Og neste dag, 5. januar 2016, søker han om kausjon
og sier: "Indrani må ha gjort alt, og jeg visste ikke noe. "
PETER PEKER PÅ INDRANI
Peter sier nå at kona Indrani klekket planen og utførte drapet.
Han kalte sin kone: "En ambisiøs kvinne
villig til å ofre sine egne barn for å nå sine mål. "
Jeg tror ikke at det har skjedd
at Peter har spurt meg: "Hvor er Sheena?"
Aldri.
I 2006 kom Sheena til Bombay
da hun kom inn på St. Xavier College.
Jeg hadde betalt hele utdannelsen.
Jeg følte at hun var lik meg.
Hun lignet på meg.
Og personligheten hennes var sterk, veldig sterk.
Hun var også veldig ambisiøs, som meg. Nok en grunn til å få henne til Bombay.
Jeg tenkte hun fikk en bedre plattform
hvis hun var i en større by og fikk møte flere folk.
Hun hadde potensial, hun var smart.
Alt var bra. Vi var en veldig lykkelig familie.
Hun bodde på gjesterommet i Marlow. Det var der vi knyttet et vakkert bånd.
INDRANI MUKERJEAS DATTER
Vi ble så nære at vi gjorde alt sammen.
Ironisk nok var vi som søstre. Det var så fantastisk.
Og dette er Sheena og Mekhail i Tyskland.
Ser du?
Fine minner.
Så har vi
Mekhail og Sheena, jeg tror dette er Disney World.
Var du med på de turene?
Disse turene? Nei.
Da de dro på disse turene, var jeg så opptatt med jobb.
Jeg grunnla en mediekanal og et nettverk av mediekanaler.
Hun endret seg veldig da hun giftet seg med Peter.
Hun fikk suksess, makt og penger.
TIDLIGERE VENN AV INDRANI MUKERJEA
Peter og jeg var veldig like, vi hadde lik natur.
Ambisjon.
Driv, pågangsmot.
Peter var Rupert Murdochs mann i India.
Han ledet en enormt vellykket kanal.
Han var Star TVs ansikt utad.
Rundt 2005 eller 2006,
da Peter ikke lenger likte det Star var,
bestemte Peter og Indrani seg for å starte INX Media.
JOURNALIST OG SPALTIST
Jeg la hele meg i å grunnlegge INX Media.
Det var mye snakk om prosjektet.
TIDL. LEDER FOR INNENRIKSNYTT
Det var noe stort. Noe som ville bli viktig.
INX MEDIA I SAMTALER OM 150 MILLIONER DOLLAR
Folk sa det ville bli det nye CNN eller BBC
som kom fra India.
INDRANI MUKERJEA: VI ER EN STOR KONKURRENT
Mens alle ville ha Peters ekspertise og kjerneteamet,
ville de nok også ha et nytt ansikt.
HUN ER SLAVEDRIVER, JEG, SLAVE
Jeg var INX' ansikt utad.
VERDENSDAGEN FOR AIDS MUMBAI DESEMBER 2007
Mrs. Indrani Mukerjea, leder for INX Media.
Indrani-ji.
Noen ord, er du snill.
God kveld, alle sammen!
På vegne av INX, vil jeg ønske alle velkommen.
Jeg og Peter konkurrerte veldig mot hverandre.
TIDL. LEDER FOR SONY INDIA
Begge spilte golf, så vi ble gode venner.
Jeg ble overrasket over at Peter utnevnte sin kone til leder for selskapet.
Jeg anså henne aldri som egnet til å kunne drive et sånt selskap.
Det var et stort, rødt flagg.
Her var en kvinne som ikke kom fra en god familie,
som ikke hadde et berømt etternavn.
Og jeg tror det var en av grunnene til
at selv om hun var en stor del av et mektig par,
ble hun sett på som en outsider.
Mukerjea-paret var smarte. De hadde en PR-mann som skulle
selge Indrani som verdensledende i media.
TIDL. SJEFSREDAKTØR
Hun var veldig opptatt av imaget media hadde av henne som bedriftsleder.
Da begynte Wall Street Journal å skrive om henne.
50 KVINNER Å FØLGE MED
Det ble sagt at hun var blant verdens 50 mektigste kvinner.
Hun sendte det til meg og sa: "Margaret Thatcher står der.
Jeg står der. " Sånne ting.
De stortrivdes med suksessen sin.
Moren min har gitt meg alt jeg har bedt om.
Men Sheena og Mekhail…
Hun var en annen mor for dem.
INDRANI MUKERJEA PÅ GALLA
Først tok Indrani seg av oss økonomisk.
Men gradvis begynte Sheena å føle
at hun ble behandlet annerledes enn Vidhie.
Begge var døtre.
De bodde sammen i Marlow.
Det var tøft for Sheena
å ikke kunne kalle Indrani "mamma" foran noen.
I hjertet sitt ville hun si "mamma".
Siden barndommen…
…hadde vi ventet på den følelsen.
Da vi fant den,
var den ment for noen andre.
Vi valgte ikke at livet skulle bli slik. At alt dette skulle skje oss.
Så hørte jeg at pappa var arrestert. Jeg var i London.
Jeg låste meg inne på et rom med en flaske Jack Daniels,
og jeg bare drakk og sov i tre dager.
Jeg følte meg alene. Jeg skal være ærlig. Jeg følte meg så jævla alene.
Min fars slekt gikk på tå og tenkte:
"Vil Vidhie forråde oss? Vi må være forsiktige med Vidhie. "
Jeg hadde ikke inntekt, ingenting.
Nettet snøret seg.
Og jeg fikk et tydelig ultimatum.
"Er du på Indranis side, kan vi ikke hjelpe deg. "
Jo mer jeg snakket stygt om min mor,
jo mer godtok familien meg.
Og jeg husker at min tante Shangon
hadde en samtale med meg der hun sa:
"Jeg synes du skal slutte å kalle Indrani 'mamma'.
Jeg synes du bør si navnet hennes eller 'Lucy'. "
Lucy for Lucifer.
Jeg ville ha slått Shangon Das Gupta
om hun noensinne kalte meg Lucy direkte.
Jeg hadde slått henne så hun mistet alle tennene. Jeg lover.
Jeg ville gjort det nå, om hun våget å kalle meg det.
Jeg tenkte: "Jeg må ikke savne mamma. Hun er ikke moren min. "
Og jeg kalte henne Lucy.
Rettssaken begynte i februar 2017,
to år etter at Indrani ble arrestert.
Rettssaken vil avgjøre om Indrani er skyldig eller ei.
Jeg har full tillit til rettssystemet.
ADVOKAT
Vi vet enda ikke, etter så mye etterforskning,
hva motivet var.
Motivet er det viktigste.
Det er vanskelig for en dommer…
TIDLIGERE POLITIBETJENT
…å dømme noen uten å ha et motiv.
Jeg har fulgt saken fra den startet i retten.
Det var bare noen få
spennende punkter alle ventet på i retten.
LEDENDE RETTSREPORTER
Ett da Mekhail kom.
23. JULI
Først var jeg nervøs.
For alt dette var nytt for meg.
INDRANI MUKERJEAS SØNN
Rettssalen, advokaten, utspørringen. Men jeg roet meg ned og sa:
"Du må kjempe for søsteren din. "
Sensasjonelle detaljer og avsløringer i Mekhail Boras uttalelser,
han hevder å ha blitt torturert for å bli erklært mentalt ustabil,
så sannheten om deres forhold til Indrani ikke skulle komme ut.
INDRANI VILLE BEVISE AT JEG VAR MENTALT USTABIL
JEG BLE TORTURERT PÅ PSYKIATRISK SYKEHUS PÅ INDRANIS ORDRE, SIER MEKHAIL
I 2005, da jeg var 15 år,
tok Indrani meg med ut på lunsj og sa:
"Du skal til Bangalore om to timer. Koffertene er i bilen, klærne er pakket.
Du skal ta 11. og 12. klasse i Bangalore, det har jeg bestemt. "
Jeg visste ikke engang hvor Bangalore var.
Jeg husker enda veldig godt
at jeg gråt. Hun satte av koffertene. Hun sa ikke engang ha det til meg.
Bilen kjørte fra sykehuskjelleren.
Da jeg kom til skolen, var jeg helt fortapt.
Jeg hadde ingen mobiltelefon da.
Jeg kunne ikke snakke med Sheena og besteforeldrene mine.
Selv etter et år i Bangalore,
fikk jeg ikke snakke med andre enn Indrani.
Hun ba meg komme til Bombay.
Den dagen ble jeg presentert for en tynn mann med briller og bart.
Han het Sanjeev Khanna.
Jeg ante ikke at han var Indranis eksmann.
Hun sa: "Han er min kollega. Han tar deg med til en bar. Bli med ham. "
Det siste jeg husker, er at jeg drakk tequila.
Jeg fikk blackout.
Da jeg våknet om morgenen,
var hendene mine bundet til en seng.
Beina var bundet.
To, tre vakter kom.
De slo meg.
Etter en halv time, kom en lege.
"Siden du er avhengig av dop, har du blitt innlagt her
av din søster Indrani. "
Og du er på Masina psykiatriske sykehus.
MASINA SYKEHUS VI BRYR OSS OM DIN HELSE
Jeg vet ikke hvilke sprøyter de ga meg.
De ga meg elsjokk.
Jeg var fullstendig nedbrutt.
Etter en måned kom Indrani på besøk.
Hun spurte: "Har du det bra?" Jeg sa: "Hvordan kan jeg det?
Hva har jeg gjort?"
Hun begynte å rope til meg. "Han har blitt gal!
Han er så aggressiv. " Alt mulig.
Umiddelbart kom de og dro meg bort. De lot meg ikke snakke.
Det året var så…
Torturen jeg gjennomgikk,
var like ille som døden for meg.
Men jeg overlevde.
Så tenkte jeg at kanskje alt dette skjedde
fordi før jeg ble innlagt der,
hadde jeg sagt til noen folk
at hun var moren min.
Som mor, hva skulle jeg gjøre?
La ham ta livet sitt med ulike typer stoffer?
Som mor,
tok jeg den riktige avgjørelsen om å få ham til lege.
INDRANI FIKK HJELP AV RÅDGIVERE
LA MEKHAIL INN I MASINA FOR HASJAVHENGIGHET
Jeg forstår ikke, det er feil
å kjempe for barna sine, og feil å la være.
Herregud!
Her er de på ski.
Skiferie i Sveits.
Sheena og Mekhail. De ser lykkelige ut.
Ser dette ut som et trist liv
uten penger, rikdom og gode ting?
Dette er ikke bare det gode liv, det er luksus.
Ser det noen steder ut som om jeg hadde gitt dem et liv
der Mekhail var så ulykkelig?
Her er Mekhail, han ler og er glad sammen med begge søstrene.
Med Sheena og Vidhie.
Og det er Sheena og Vidhie.
Ser du? Dette er hjemme i Marlow, her.
Forholdet mitt til Sheena
fra 2002 til 2008, før Rahul kom, var helt fint.
Du ser alle disse bildene.
Alt ble ødelagt da Rahul kom.
Peter tok Rahul til India
så han kunne slå seg ned, være med oss og få en jobb.
Min mor og Rahul kom aldri overens.
Han likte ikke at min far giftet seg med min mor.
Selv før bryllupet,
var Rahul et stort problem.
Han kranglet og kalte min mor stygge ting.
Ydmyket henne foran andre.
Da ble min mor sånn: "Faen. Hvorfor må jeg finne meg i dette?
Da er jeg ikke snill. " Samme med Rahul.
Sheena og Rahul møttes i 2008, 2009.
Rahul var mye mer hjemme når Sheena var der.
En helg
våknet jeg veldig tidlig, og jeg husker,
jeg bare rev opp dører,
jeg visste ikke hva det var å banke, jeg åpnet bare døra,
og de lå i samme seng, de holdt rundt hverandre.
Jeg følte meg litt forrådt. Jeg følte meg litt sint.
Jeg følte meg litt lurt.
De startet fort et forhold.
Jeg tror de falt pladask for hverandre. Det kan jeg ikke nekte for.
Hushjelpen vår, Maya, sa det til mamma.
Hun var ikke glad.
Det er ikke sant at jeg mislikte forholdet.
Men jeg var urolig
for Rahul.
Rahul er en latsabb. Han jobber ikke, han gjør nada.
Og han hjernevasket Sheena så mye mot meg.
Min far og jeg traff Rahul og Sheena i hemmelighet.
Rahul egget henne.
Han sa: "Du burde si det til Vidhie. Du burde fortelle henne det. "
Vi satt ute på terrassen, og Sheena sa:
"Jeg må fortelle dere noe.
Indrani er faktisk moren min. " Og jeg sa: "Virkelig?
Er vi søstre da?" Det var min første reaksjon.
Jeg sa: "Da er vi søstre!" Hun sa: "Ja. " Hun tok hånden min og sa: "Vi er søstre. "
Jeg så på min far og tenkte: "Dette er sprøtt.
Vi burde konfrontere mamma. "
Vi konfronterte henne sammen,
men hun sa: "Det er tull. Det er ikke sant. "
Jeg syntes ikke det var rett tid å fortelle Vidhie
at Sheena var datteren min.
Jeg tror måten det fremsto på da var…
Nei, vent.
Vidhie spurte meg ikke, unnskyld meg. Jeg ante ikke at de hadde møttes.
Jeg fant ut at Vidhie og Peter traff Sheena da jeg satt i fengsel.
Jeg visste ikke at de hadde møttes. Det er blank løgn. Nei!
Etter det ble Sheena og Rahul en enhet.
Det var dem mot min mor.
Så brøt det ut krangler.
Mange krangler. Og så ble Sheena…
Hun ble veldig sint.
Min mor og Sheena kuttet kontakten.
Rahul og min far kuttet kontakten.
Og ja, min mor spilte en rolle, hun sa:
"Er det sånn sønnen din skal te seg, får dere ikke ha kontakt. "
Vi var veldig stresset, og jeg jobbet med INX.
Jeg sov kanskje
tre timer per natt
og jobbet hver søndag, og sånn jobbet teamet.
Hun hadde ikke kontroll på INX.
Hun var svært usikker på sin posisjon.
Hun trodde det var en konspirasjon mot henne.
At folk ville henne ille,
at de ikke godtok autoriteten hennes som leder.
Det var noen møter Indrani kom til Dehli for.
Hun kom og ropte på møtene.
Hun ringte folk midt på natta og gråt.
Vær så snill, gi oss
oppriktige tilbakemeldinger. Heller enn å skrive fæle ting, si fra.
Vi ordner alt, så kan dere skrive fine ting om oss.
INX' nye kanaler kom på lufta. De gjorde mindre inntrykk enn ventet.
Det ble ikke den store konkurrenten i mediebransjen, og så raknet det.
Så kom historiene
om folk som ble kastet ut, om stygge krangler.
Alle skjønte med én gang at de var ferdige.
INX MEDIAS 9X SLITER ØKONOMISK
Jeg var kvinne. Jeg var ikke fra bransjen,
jeg var ung og uerfaren.
Så alt skyldtes selvsagt at Indrani var leder.
INX hadde samlet sammen
enorme summer, noen hundre millioner dollar.
Alt forsvant på to år.
Jeg vet ikke hva pengene gikk til.
Dette ble nøye sjekket,
ikke bare av rivaler og publikum, men av investorene og myndighetene.
TAPPET INX FOR 90 MILL PUND
Myndighetene etterforsket allerede.
Og de mistenkte at pengene ble tappet.
De solgte firmaet og flyttet til Storbritannia.
Deres fravær fra India i mange år
ble tema i samtaler og sladder…
KOMMUNIKASJONSRÅDGIVER
…og de forsvant bare fra åstedet.
Når du ser på situasjonen, er det så mye penger involvert.
Og jeg tror penger er en stor motivasjon til å gjøre sjuke ting.
BLE SHEENA BORA DREPT FOR PENGER PÅ KONTOEN SIN?
ANTATT MOTIV BAK SHEENAS DØD
STORE PENGER
UTPRESSET SIN MOR
Folk begynte å spørre: "Visste Sheena noe om INX?
Hadde hun detaljer om INX-saken?
Hva var grunnen til Sheenas forsvinning?"
Tiltalepunktene fra CBI er offentlig kjent.
De fant aldri en økonomisk vinkel.
De holdt seg til det politiet i Mumbai sa.
Så kom konspirasjonsteoriene.
I løpet av de årene i England,
var min mor ekstremt stresset av alt som skjedde.
Hun var så eksplosiv, så engstelig.
Jeg og min far kom hverandre så nær
at jeg begynte å se på min mor som den veldig strenge
som ville kontrollere hva jeg spiste og hvor mange Barbie-dukker jeg fikk.
Men min far sa: "Bare gi henne alt. "
Hun var kanskje mye strengere
og litt mer voldelig enn nødvendig.
En ørefik var liksom ikke noe. Jeg fikk en ørefik for å svare henne.
Det traumatiserte meg emosjonelt.
DATO: 14. NOVEMBER 2011 FRA: RAHUL MUKERJEA
NAMASTE PARIVAAR OG GLEDELIG DIWALI/NYTT ÅR.
SHEENA OG JEG ER FORLOVET NÅ. HURRA!
DATOEN ER IKKE SATT ENDA, MEN DERE FÅR BESKJED OM HVOR OG NÅR MOROA SKJER!
Rahul sendte en e-post om forlovelsen.
Og min mor var ikke så fornøyd med det.
Alt var veldig anspent,
og det ble bare mer og mer anspent.
Indrani hadde en helt ny identitet i Mumbai.
Ingen i hennes nære krets ante noe om fortiden hennes.
At Sheena avslørte alle disse tingene
ødela imaget hennes i den sosiale kretsen.
Jeg tror tanken på Sheena og Rahuls bryllup
skremte Indrani.
Alle i Guwahati visste vi var barna hennes.
I bryllupet ville løgnen avsløres.
Indrani ringte besteforeldrene våre. Hun sa at bestemor måtte si til Sheena
at om hun giftet seg med Rahul,
ville Sheena miste sin andel av huset i Guwahati, og testamentet ville endres.
Indrani kontrollerte hele familien med penger.
Det var våpenet hennes.
"Om dere ikke gjør som jeg sier,
slutter jeg å sende penger. "
Sheena var den eneste i familien
som Indrani ikke kunne kontrollere med penger.
Hun var lykkelig. Hun sa: "Jeg er lykkelig med Rahul,
og jeg vil tilbringe fremtiden med ham. "
Etter det jeg opplevde…
Jeg fryktet konsekvensene, så jeg advarte Sheena og sa:
"Vær forsiktig. "
MAI 2012
Det Sheena hadde sagt til meg
angående alt dette, var at hun hadde
fått et sted i Oxford Brookes, men ikke før i januar.
Og på jobb, så vidt jeg vet, gikk det veldig bra.
Hun ville få en forfremmelse. Hun ble nylig rangert til "Strålende".
Det er ingen grunn til at hun skulle forlate jobben og forsvinne
uten å informere noen.
I tre år hadde jeg ingen kontakt med Sheena. Jeg sa:
"Bare fortsett med livene deres. Jeg er i England, dere er i India. "
Rahul jobbet selvsagt ikke.
"Er dere lykkelige der, så vær der, men la oss holde avstand til hverandre. "
Så, en fin dag i 2012, kontaktet Sheena meg,
og det er journalført.
Hun sa: "Jeg må møte deg. "
DATO: FREDAG 9. MARS 2012 FRA: SHEENA BORA
TIL: INDRANI MUKERJEA
JEG ER DATTEREN DIN. JEG HAR NOE AV DEG I MEG.
LIVET ER FOR KORT TIL Å BÆRE NAG,
SPRE LØGNER OG VÆRE SUR FOR TING.
VILLE BARE LETTE HJERTET MITT OG RENSE OPP I KARMAEN MIN.
Etter tre år uten kontakt, tok hun initiativ med en e-post.
Ja, jeg vet det.
-Hvorfor? -Hvorfor?
Hvorfor sender hun en e-post? Så hun kan gå og dø?
Nei, jeg skal si hvorfor.
Jeg og du hadde ikke kontakt, pappa. Hun var lei seg for det.
Hun tenkte at om hun ordnet noe med Indrani,
kunne det endre seg.
17 DAGER FØR SHEENA FORSVANT
Jeg traff Sheena
7. april 2012.
Syvende, få den datoen rett.
7. april 2012.
Sheena og jeg møttes på Kalina Hyatt.
Jeg sa: "Hvis du drar og møter Indrani, dere skal spise middag, sant? Det er bra.
Du sendte en e-post for å ordne opp. Si du vil ta MBA.
Spør om hun kan hjelpe økonomisk,
men om hun har betingelser…
Jeg sier ikke at det skjedde,
og om vi ikke må være sammen, da forstår jeg det. Ta utdannelsen din,
gjør det du må, jeg forstår det.
I fremtiden skal jeg gjøre min greie. Og så kan vi møtes igjen. "
Det var en lang middag. Vi snakket om mange ting,
men det var mye. Vi hadde tre år å ta igjen.
Hun ville ta høyere utdannelse,
og hun ville ut av det forholdet.
Det ville hun absolutt. Det kan man ikke nekte for.
Den eneste grunnen… Jeg legger to og to sammen…
INDRANI MUKERJEAS STEMME
Eneste grunn til at hun tok kontakt, var penger.
-Bare det. -Ok.
Hun ville ikke ha kontakt for noen annen grunn.
Ba Sheena deg om penger?
Sheena ba meg aldri om penger,
om en stor sum.
Tvert imot. Til utdannelsen
sa hun at hun ville ta opp et lån.
Det var under hennes verdighet
å kreve og be om penger med mindre hun virkelig trengte dem.
Etter at hun begynte å jobbe, har hun aldri tatt,
aldri bedt om og aldri tatt noe fra meg.
KVELDEN SHEENA FORSVANT
24. april 2012 var jeg i Bombay.
Noe mer enn det
kan jeg ikke si nå.
For saken er under rettslig behandling.
Så du Sheena den 24. ?
Jeg kan ikke kommentere det før…
-Men er ikke det alt slått fast i retten? -Slett ikke.
At Rahul satte Sheena av, betyr ikke at jeg traff henne.
Det har ikke blitt slått fast enda
at jeg i det hele tatt traff Sheena,
verken den 24. eller senere,
på noen dag i 2012.
Rahul?
Jeg skal si hvordan ting skjedde.
Sheena kom til Amarsons 18:30.
Ja.
Ok, hun kjøpte en sari.
Jeg var hjemme kvart på ti.
Hele historien er så bisarr.
Jeg er ikke en perfekt mor, men det gjør meg ikke til morder.
Hvorfor må jeg begå drap?
Det er så latterlig.
Jeg er overbevist om én ting.
Sheena er definitivt i live.
Og jeg vet…
at hun beveger seg rundt et sted.
Tekst: Susanne Katrine Høyersten